8. ΑΝΑΓΚ. ΝΟΜΟΣ υπ’ αριθ. 983 της 3/9 Δεκ. 1937 (ΦΕΚ Α΄ 503) Περί τροποποιήσεως και συμπληρώσεως των περί φρορολογίας των κληρονομιών, δωρεών και προικών διατάξεων. Καταργήθηκε από το άρθρ. 123 του Ν.Δ. 118/1973 (κατωτ. αριθ. 29) εκτός από το άρθρ. 5 που διτηρήθηκε σε ισχύ από την παρ. Δγ του άρθρ. 124 του ίδιου Ν.Δ/τος. Σελ. 222(β) Τεύχος 758- Σελ.122 Άρθρ. 5 1.Εις τους από της ισχύος του παρόντος νόμου και εφεξής υποδεικνύοντας βασίμως αντικείμενα μεταβιβασθέντα κτά κληρονομίαν κληροδοσίαν, δωρεάν ή προίκα συνολικής αξίας άνω των 50.000 δραχμών, μη υποβληθέντα εις την κατά τον Νόμ. 1641 φορολογίαν, λόγω παραλείψεως της εκ μέρους του υποχρέου εγχειρίσεως της κατά νόμον δηλώσεως, παρέχεται αμοιβή ίση προς το έν πέμπτον του κυρίου φόρου και τελών, προ της προσαυξήσεώς των κατά το υπέρ του αναγκαστικού δανείου ποσοστόν, των αναλογούντων επί των υποδειχθέντων αντικειμένων υπό τους εξής όρους: α)η υπόδειξις να στηρίζηται εις θετικά και συγκεκριμένα στοιχεία β)να γίνηται μετά την πάροδον τριετίας από της λήξεως της προς δήλωσιν προθεσμίας και προ της κατά το άρθρ. 66 του Νόμ. 1641 παραγραφής του προς επιβολήν του νομίμου φόρου δικαιώματος του δημοσίου, και γ΄) να μη κατέχωνται υπό της υπηρεσίας κατά τον χρόνον της υποδείξεως, τα παρεχόμενα στοιχεία ή έτερα τοιαύτα δυνάμενα να στηρίξωσιν εγγραφήν δια τα, δι’ α η υπόδειξις αντικείμενα. 2.Συντρεχόντων των ως άνω όρων η αμοιβή καταβάλλεται εις τον μηνυτήν μετά την απόκτησιν οριστικού και αμετακλήτου τίτλου και την είσπραξιν του φόρου και τελών». 